Diari Oficial de la Generalitat Valenciana


Sumari del DOGV 3814, del 14-08-2000 (2000/6763)

Informació pública de la suspensió de llicències per a la prestació de serveis de telecomunicacions per cable i per a les instal·lacions de xarxes que servesquen de suport.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6763


Organisme emissor
:   Ajuntament d'Aldaia

Tipus de document
:   Anunci

Informació pública de la suspensió de llicències per a la prestació de serveis de telecomunicacions per cable i per a les instal·lacions de xarxes que servesquen de suport. [2000/X6763]
  
El ple de l'Ajuntament, en la sessió del dia 25 de juliol de 2000, adoptà entre altres l'acord següent:
  
«20.3. Suspensió de l'atorgament de llicències per a ús de domini públic local per a la prestació de serveis de telecomunicacions per cable i per a les instal·lacions de les xarxes que li serveixen de suport al terme municipal d'Aldaia.
  
El regidor delegat d'Urbanisme i Medi Ambient, sotmet a la consideració del plenari el pronunciament sobre l'assumpte de referència, que no està comprès en l'ordre del dia de la sessió i que, al seu parer, és necessari resoldre per raons d'urgència, i el ple, per unanimitat, n'acorda la procedència de la resolució, tot adoptant l'acord següent:
  
En data 17 de juliol de 2000, mitjançant escrit de l'Alcaldia, s'ha sol·licitat al Ministeri de Ciència i Tecnologia, Secretaria d'Estat de Telecomunicacions i per a la Societat de la Informació la declaració d'ús compartit dels béns de titularitat pública en l'àmbit del terme municipal d'Aldaia. Aquesta petició es formula en base al que disposa l'article 47 de la Llei 11/1998, de 24 d'abril, General de Telecomunicacions, en relació amb el que disposa l'article 49 del Reial Decret 1.736/1998, de 31 de juliol, pel qual s'aprova el Reglament de desenvolupament del títol tercer de la Llei General de Telecomunicacions.
  
La petició formulada respon a la preocupació d'aquest ajuntament per la possibilitat que siga més d'una empresa la que formule la sol·licitud d'ocupació del domini públic local i el municipi es veja embarcat en una sèrie d'obres de construcció de rases que, sent successives en el temps i en breu espai de temps, puguen perjudicar i pertorbar el funcionament normal de la ciutat.
  
Per tot això, es considera convenient que es procedisca a acordar la suspensió de l'atorgament de llicències per a ús de domini públic local per a la prestació de serveis de telecomunicacions per cable i per a les instal·lacions de les xarxes que li serveixen de suport, i es procedisca a estudiar la modificació del Pla General d'Ordenació Urbana amb l'objecte d'incorporar a la normativa urbanística la declaració d'ús compartit per a la prestació de serveis de telecomunicacions; per la qual cosa el ple, per 12 vots a favor i 6 abstencions, acorda:
  
Primer
  
Suspendre l'atorgament de llicències per a ús de domini públic local per a la prestació de serveis de telecomunicacions per cable i per a les instal·lacions de les xarxes que li serveixen de suport, amb la finalitat d'estudiar la modificació del Pla General d'Ordenació Urbana.
  
Aquesta suspensió s'extingirà en el termini d'un any. Si s'hagués produït dins d'aqueix termini la convocatòria de la informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produeix una vegada transcorregut el termini de l'any, la suspensió derivada d'aquesta convocatòria d'informació pública tindrà també la durada màxima d'un any.
  
En qualsevol cas, la suspensió s'extingeix amb l'aprovació definitiva del planejament.
  
Segon
  
Que es publique l'anunci en el Diari Oficial de la Generalitat Valenciana amb indicació dels recursos que s'hi escaiguen.
  
Tercer
  
Facultar l'Alcaldia per tal que es practiquen totes les diligències que siguen necessàries per a l'execució d'aquest acord».
  
Aquest acte esgota la via administrativa i contra ell vostè podrà interposar recurs davant de la corresponent Sala Contenciosa Administrativa del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptador des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE de 14 de juliol de 1998), sense perjudici que puga exercir qualsevol altra acció que estime procedent.